
SAOPŠTENJE ZA MEDIJE
DECEMBAR NA MAX-u

Beograd, 29. novembar 2024.

Poslednji mesec u 2024. godini na Max striming platformu donosi novi Warner Bros. hit film „Bitlđus Bitlđus“ HBO Original dokumentarni film „Super/Man: Priča o Kristoferu Rivu“, novu sezonu Max Original serije „Kladioničar“, kao i HBO Original sportsku dokumentarnu seriju o NFL-u „Teški Udarci: Sezona s Afc Nortom“. Od lokalne produkcije izdvajamo srpski film „Lost Country“ i srpsku seriju „Ubice mog oca“.

BITLĐUS BITLĐUS (Beetlejuice Beetlejuice)
MAX premijera: 6. decembar
HBO: 15. decembar u 20:00 h
2024 | film | Warner Bros. | komedija
Nakon neočekivane porodične tragedije, tri generacije porodice Dic vraćaju se kući u Vinter River. Još uvek progonjena Bitlđusom, Lidijina sudbina se preokreće kada njena buntovna tinejdžerka, Astrid, otkrije misteriozni model grada na tavanu, a portal u zagrobni život slučajno se otvori. Dok se problemi gomilaju u oba sveta, samo je pitanje vremena kad će neko tri puta izgovoriti Bitlđusovo ime i nestašni demon se vratiti da napravi svoj haos.

SUPER/MAN: PRIČA O KRISTOFERU RIVU (Super/Man: The Christopher Reeve Story)
MAX premijera: 8. decembar
HBO: 19. decembar u 22:00 h
2024 | dokumentarni film | HBO Original 
Dosad neprikazani kućni filmovi i lične arhive donose nam tragičnu i iskupljujuću priču o glumcu i aktivisti Kristoferu Rivu.

KLADIONIČAR (Bookie S2)
MAX premijera: 13. decembar
2024 | serija | Max Original  | 2. sezona
U ovoj komediji izvršnih producenata/pisaca Čaka Lorea („Metoda Kominskog“, „Teorija velikog praska“) i Nika Bakaja („Mama“, „Mladi Šeldon“), Sebastijan Maniskalko („Irac“, „Zelena knjiga“) glumi kladioničara veterana koji se bori da preživi predstojeću legalizaciju sportskog klađenja, sve nesigurnije klijente, porodicu, saradnike i životni stil koji ga vuče na sve strane Los Anđelesa..

MONSTRUMI KOMANDOSI (Creature Commandos)
MAX premijera: 5. decembar
2024 | animirana serija | Max Original
Serija prati tajni tim zatvorenih čudovišta regrutovanih za misije koje su previše opasne za ljude. Kada sve drugo zakaže... oni su vaša poslednja i najgora opcija.

BRZI PRIJATELJI (Fast Friends S1)
MAX premijera: 19. decembar
2024 | Game Show | Max Original  | 1. sezona
Max obeležava 30. godišnjicu globalnog fenomena Prijatelji premijerom specijala FAST FRIENDS, izazova za fanove podeljenog u četiri dela, koji vodi komičarka Vitni Kamings. Snimljen u prostoru The FRIENDS Experience: The One u Njujorku, FAST FRIENDS se odvija na kultnim setovima iz serije u brzopoteznoj takmičarskoj atmosferi. Od trke kroz stan Rejčel i Monike, preko jurnjave po momačkom stanu Džoa i Čendlera, do pauze za kafu u Central Parku, fanovi će oživeti svoje omiljene trenutke dok se suočavaju s kvizovima, zagonetkama i igrama koje će čak i najveće obožavaoce držati na ivici. Najbrži tim osvojiće titulu Ultimate Fast Friends Champion.

TEŠKI UDARCI: SEZONA S AFC NORTOM (Hard Knocks: In Season With The Afc)
MAX premijera: 4. decembar
2024 | sportska dokumentarna serija | HBO Original  | 1. sezona
Od producentskih kuća HBO Sports i NFL Films vraća se najpriznatija sportska dokumentarna franšiza sa potpunim pristupom celokupnoj NFL diviziji..

LOST COUNTRY (Lost Country)
MAX premijera: 6. decembar
Cinemax: 7. decembar u 20:30 h
2023 | Srpski film | drama
Srbija, 1996. Tokom studentskih demonstracija protiv Miloševićevog režima, 15-godišnji Stefan mora da prođe kroz najtežu revoluciju. Mora da se suoči s voljenom majkom, portparolkom i saučesnicom korumpirane vlasti protiv koje se bune njegovi prijatelji.

UDOVICA KLIKO (Widow Clicquot)
MAX premijera: 1. decembar
HBO: 1. decembar u 20:00 h
2023 | film | drama
Priča o porodici Vej Kliko i poslu sa šampanjcem koji je započeo krajem 18. veka.

POD OTVORENIM NEBOM (Upon Open Sky)
MAX premijera: 1. decembar
Cinemax: 6. decembar u 20:30 h
2023 | film | drama
Dva brata tinejdžera kreću na putovanje do granice između Meksika i SAD-a kako bi pronašli čoveka odgovornog za udes u kojem je stradao njihov otac. U društvu svoje prelepe polusestre koju su nedavno upoznali, braća i sestra kreću ka odrastanju napetim putem osvete, što će ih na kraju naterati da se suoče sa smrću svog oca.

MARMELEJD (Marmalade)
MAX premijera: 12. decembar
HBO: 12. decembar u 20:00 h
2024 | film | dramedy
„Marmelejd“ prati nedavno zatvorenog Barona (Kiri) koji sklapa prijateljstvo sa cimerom Otisom (Hodž), čovekom bogate istorije bežanja iz zatvora. Dok zajedno smišljaju plan za bekstvo, Baron se seća priče o tome kako je upoznao Marmelejd (Morone), ljubav svog života, i njihovu avanturu s pljačkom banke u stilu "Boni i Klajd", kako bi zbrinuli njegovu bolesnu majku i ostvarili život o kojem su oduvek sanjali..

DŽERI I MARDŽ IGRAJU NA VELIKO (Jerry & Marge Go Large)
MAX premijera: 13. decembar
HBO: 14. decembar u 20:00 h
2022 | film | dramedy
Istinita priča o tome kako penzioner otkriva matematičku rupu u lutriji Masačusetsa, osvaja 27 miliona dolara i njime oživi svoj mali grad u Mičigenu.

POZORIŠNI KAMP (Theater Camp)
MAX premijera: 20. decembar
HBO: 20. decembar u 20:00 h
2023 | film | komedija
U ovoj originalnoj komediji, dva najbolja prijatelja su učitelji glume u oronulom pozorišnom kampu. Kad izgubljeni IT stručnjak dođe da preuzme vođenje imanja— i da ga pritom uništi— osoblje i mladi učenici udruže se da bi održali najbolju predstavu i spasili svoj voljeni kamp. Upozorenje: Neke scene sa trepćućim svetlima u ovom filmu mogu uticati na fotosenzitivne osobe. 

TOP GAN: MAVERIK (Top Gun: Maverick)
MAX premijera: 20. decembar
HBO: 22. decembar u 20:00 h
2022 | film | akcija
Posle trideset godina, Maverik je i dalje najbolji mornarički avijatičar, ali mora da se suoči s prošlošću predvodeći elitu TOP GUN-a u teškoj misiji.

PEJZAŽ S NEVIDLJIVOM RUKOM (Landscape With Invisible Hand)
MAX premijera: 5. decembar
HBO: 5. decembar u 20:00 h
2023 | film | Dramedy
Dva tinejdžera smišljaju hrabar plan da spasu svoje porodice kad okupatorska vanzemaljska vrsta ostavi svet u siromaštvu i bez posla.

BUNTOVNI BOŽIĆ (Christmas Eve in Miller's Point)
MAX premijera: 24. decembar
HBO: 25. decembar u 14:05 h
2024 | film | Dramedy
Porodica se okuplja na Badnjoj večeri, možda poslednjoj u porodičnom domu. Kako napetost raste, jedan tinejdžer se iskrada s prijateljima da istraže zimsko predgrađe.

IZGUBLJENI DEČACI (Lost Boys & Fairies S1)
MAX premijera: 12. decembar
2024 | krimi serija | 2. sezona
„Izgubljeni dečacii“ priča fiktivnu, nežnu, blistavu priču o Gejbrijelu, pevaču i izuzetnom umetniku u kardifskom kvir klubu "Nedođija", njegovom partneru Endiju i njihovom putovanju ka usvajanju. Ali Gejbrijel ima komplikovanu prošlost i moraće da se uputi putem samoistraživanja pre nego što postane pravi roditelj sedmogodišnjem Džejku. Zajedno sa svojim partnerom, Endijem, Gejb čezne da usvoji dete, a da bi to uradili, moraju da ubede socijalnu radnicu Džeki da su dorasli tom zadatku. Ali Gejb maskira svoje demone: efekti decenija stida jer je odrastao u društvu koje homoseksualnost smatra grehom - taj stid Gejb još uvek procesuira. „Izgubljeni dečaci“ je priča o "ulasku u srednje godine", istovremeno smela i duboko srceparajuća, prepuna humora, iskupljenja i ljubavi.

OPTUŽENIK (Accused S2)
MAX premijera: 12. decembar
2024 | krimi serija | 2. sezona
Antologijska kriminalistička serija ispituje neka od najbitnijih pitanja našeg doba: rasu, klasu, rodni identitet, mentalno zdravlje i pravo na izbor — i sve se posmatra kroz prizmu običnih ljudi zatečenih u neobičnim okolnostima.

UBICE MOG OCA (Ubice mog oca)
MAX premijera: 5. decembar
2016 - 20120 | Srpska akcijska krimi serija | Sezone 2-4
Aleksandar je na mestu ubIstva jednog od najpopularnijih srpskih pevača – Lune. Prilikom ovog događaja teško je ranjena jedina osoba koja ga bezuslovno voli i koja mu je uvek bila podrška – Aleksandrova devojka Jelena. Postavljanje pitanja ko je zapravo bio meta ovog zločina, ko ga je naredio i izvršio vodi nas u zečju rupu džet seta i fudbala, a istina je, kao i uvek, bolna i nepredvidiva.

DINA: PROROČANSTVO (Dune: Prophecy)
MAX: nove epizode u ponudu dolaze ponedjeljkom
HBO: ponedeljkom u 20:00 h
2024 | serija | HBO Original  | 1. sezona
Iz prostranog univerzuma „Dine”, koji je stvorio priznati autor Frenk Herbert, i 10.000 godina pre uspona Pola Atreida, „Dina: Proročanstvo” prati dve sestre Harkonen dok se bore protiv sila koje prete budućnosti čovečanstva i osnivaju legendarnu sektu koja će postati poznata kao Bene Džeserit. „Dina: Proročanstvo” je inspirisana romanom „Sestrinstvo Dine” (Sisterhood of Dune), koji su napisali Brajan Herbert i Kevin Džej Anderson.

O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija u oblasti medija i zabave, koja stvara i distribuira najraznovrsniji i najpotpuniji svetski portfolio sadržaja i brendova u sferi televizije, filma i striminga. Prisutni u više od 220 zemalja i teritorija, i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

